CELEX: 62009CN0106
Language: sk
Date: 2009-03-18 00:00:00
Title: Vec C-106/09 P: Odvolanie podané 18. marca 2009 : Komisia Európskych spoločenstiev proti rozsudku Súdu prvého stupňa (tretia rozšírená komora) z  18. decembra 2008 v spojených veciach T-211/04 a T-215/04, Vláda Gibraltáru a Spojené kráľovstvo/Komisia Európskych spoločenstiev

20.6.2009   
            
            
               SK
            
            
               Úradný vestník Európskej únie
            
            
               C 141/22
            
         Odvolanie podané 18. marca 2009: Komisia Európskych spoločenstiev proti rozsudku Súdu prvého stupňa (tretia rozšírená komora) z 18. decembra 2008 v spojených veciach T-211/04 a T-215/04, Vláda Gibraltáru a Spojené kráľovstvo/Komisia Európskych spoločenstiev
   (Vec C-106/09 P)
   2009/C 141/41
   Jazyk konania: angličtina
   
      Účastníci konania
   
   
      Odvolateľka: Komisia Európskych spoločenstiev (v zastúpení: R. Lyal, V. Di Bucci, N. Khan, splnomocnení zástupcovia)
   
      Ďalší účastníci konania: Vláda Gibraltáru, Spojené kráľovstvo Veľkej Británie a Severného Írska, Španielske kráľovstvo
   
      Návrhy odvolateľky
   
   
               —
            
            
               zrušiť rozsudok Súdu prvého stupňa (tretia rozšírená komora) z 18. decembra 2008, doručený Komisii 5. januára 2009, v spojených veciach T-211/04 a T-215/04, Vláda Gibraltáru a Spojené kráľovstvo proti Komisii,
            
         
               —
            
            
               zamietnuť žaloby o neplatnosť podané vládou Gibraltáru a Spojeným kráľovstvom a
            
         
               —
            
            
               zaviazať vládu Gibraltáru na náhradu trov konania,
               alebo subsidiárne
            
         
               —
            
            
               vrátiť veci Súdu prvého stupňa na nové prejednanie a
            
         
               —
            
            
               rozhodnúť, že o trovách konania v oboch stupňoch sa rozhodne v konaní o veci samej.
            
         
      Odvolacie dôvody a hlavné tvrdenia
   
   Komisia tvrdí, že sporný rozsudok musí byť zrušený z týchto dôvodov:
   
               —
            
            
               Súd prvého stupňa nesprávne posúdil vzťah medzi článkom 87 ods. 1 ES a právomocou členských štátov v daňovej oblasti,
            
         
               —
            
            
               Súd prvého stupňa nesprávne vyložil a uplatnil článok 87 ods. 1 ES tým, že uložil neodôvodnenú požiadavku v oblasti posúdenia predpokladaných opatrení štátnej pomoci,
            
         
               —
            
            
               Súd prvého stupňa nesprávne vyložil a uplatnil článok 87 ods. 1 ES tým, že uložil neodôvodnenú požiadavku na kontrolné právomoci vykonávané s cieľom identifikovať spoločný alebo „normálny“ daňový systém,
            
         
               —
            
            
               Súd prvého stupňa nesprávne vyložil a uplatnil článok 87 ods. 1 ES tým, že usúdil, že spoločný alebo „normálny“ daňový systém môže vyplývať z uplatnenia rôznych techník vo vzťahu k rôznym daňovníkom,
            
         
               —
            
            
               Súd prvého stupňa nesprávne vyložil a uplatnil článok 87 ods. 1 ES tým, že usúdil, že Komisia ani riadne neidentifikovala spoločný alebo „normálny“ daňový systém, ani riadne nevykonala posúdenie vyžadované na preukázanie selektívnej povahy predmetných opatrení,
            
         
               —
            
            
               Súd prvého stupňa nesprávne vyložil a uplatnil článok 87 ods. 1 ES tým, že opomenul skúmanie troch selektívnych prvkov uvedených v napadnutom rozhodnutí.